Blaze7451/Wiki-th-20250601 huggingface dataset:
วินโดวส์เอ็นที

วินโดวส์เอ็นที (Windows NT) เป็นกลุ่มสายผลิตภัณฑ์ระบบปฏิบัติการพัฒนาโดยไมโครซอฟท์ ซึ่งรุ่นแรกออกเมื่อวันที่ 27 กรกฎาคม 2536 (ค.ศ. 1993) โดยแรกเริ่มได้ออกแบบให้มีสมรรภาพสูง ไม่ขึ้นอยู่กับหน่วยประมวลผล และรองรับหลายหน่วยประมวลผล หลายผู้ใช้พร้อมๆกัน วินโดวส์เอ็นทียังเป็นรุ่นแรกที่เป็น 32-บิตเต็มตัว ซึ่งวินโดวส์ 11 และ วินโดวส์ เซิร์ฟเวอร์ 2022 เป็นระบบปฏิบัติการรุ่นล่าสุดที่ใช้ฐานเอ็นที แม้ว่าปัจจุบันนี้ไม่ใช่ชื่อเอ็นทีแล้วก็ตาม

**ความสามารถหลัก**
เป้าหมายหลักในการออกแบบคือการรองรับหลายสถาปัตยกรรม โดยซอฟต์แวร์ไม่ต้องเขียนขึ้นใหม่สำหรับแต่ละหน่วยประมวลผล ซึ่งทำให้เอ็นทีนั้นมีรุ่นสำหรับสถาปัตยกรรมหน่วยประมวลผลต่างๆอย่าง อินเทล, IA-32, MIPS, อัลฟา และเพาเวอร์พีซี โดยความเข้ากันได้ของซอฟต์แวร์นั้นเป็นไปได้ด้วยการรองรับหลายรูปแบบ API ด้วยกัน
ในเรื่องความปลอดภัยสำหรับหลายผู้ใช้ เอ็นทีรองรับ Acess Control Lists (ACL) โดยสามารถกำหนดสิทธิการอนุญาตได้หลากหลายสำหรับแต่ละออปเจกต์  ไม่ว่าจะเป็นไฟล์ ฟังก์ชัน ผู้ใช้ หรือกลุ่มผู้ใช้เป็นต้น
วินโดวส์เอ็นทีรองรับโพรโทคอลวินโดวส์เน็ตเวิร์ก รวมถึงยูนิกต์ TCP/IP
ระบบไฟล์ NTFS นั้นยังได้ถูกออกแบบมาโดยเฉพาะสำหรับวินโดวส์เอ็นที แต่เอ็นทีก็สามารถติดตั้งได้บนระบบไฟล์อื่นๆ เช่นกัน

**รุ่นอย่างเป็นทางการ**

**อ้างอิง**
 Dave Cutler's preface to Mark Russinovich, David A. Solomon. Microsoft Windows Internals, (Fourth Edition), Microsoft Press. ISBN 0-7356-1917-4
หมวดหมู่:ซอฟต์แวร์ในปี พ.ศ. 2536
หมวดหมู่:วินโดวส์เอ็นที
แม่ชี

แม่ชีในกรุงเทพ
นางชี หรือ แม่ชี เป็นนักพรตหญิงในศาสนาพุทธฝ่ายเถรวาท นุ่งขาวห่มขาว โกนศีรษะ ถือศีลแปด อาศัยในวัดเช่นเดียวกับภิกษุ แต่มิได้อุปสมบท บางแห่งจึงถือว่าแม่ชีไม่ใช่นักบวช แต่เป็นอุบาสิกาในพุทธบริษัทสี่เท่านั้น อย่างไรก็ตามในปัจจุบันมีการก่อตั้งสำนักชีโดยเฉพาะเพื่อจะได้ไม่ปะปนกับพระภิกษุซึ่งเป็นเพศชาย บางแห่งมีบทบาทจนเป็นที่ยอมรับในสังคม และบางสำนักนางชีสามารถออกบิณฑบาตได้เช่นเดียวกับพระสงฆ์
นอกจากนี้ยังมีอุบาสิกาที่ถือศีลแปด เช่นกันแต่มิได้ปลงผม เรียกว่า ชีพราหมณ์
ในประเทศพม่ามีนักบวชหญิงแบบหนึ่งเรียกว่า เมสิละ (Methila) เป็นนางชีโกนศีรษะ นุ่งขาวห่มขาว แต่สวมเสื้อชั้นใน มักอยู่รวมกันเป็นแห่ง ๆ และรับสอนหนังสือเด็ก ลักษณะใกล้เคียงกับแม่ชีของไทย

**ที่มาของชื่อ**
แต่เดิมคำว่า "ชี" เป็นชื่อนักบวชประเภทหนึ่งที่นุ่งขาวห่มขาว เรียกว่า ชีปะขาว, ชีผ้าขาว หรือฤๅษีชีไพร แต่ปัจจุบันใช้เรียกสตรีที่ถือบวชโกนศีรษะและคิ้ว ที่นุ่งขาวห่มขาว
มีความพยายามที่จะแปลคำว่า "ชี" ให้มีความหมายว่า "ผู้มีชัยชนะ" โดยว่ามาจากคำว่า "ชิ" หรือ "ชินะ" อันมีความหมายว่า "ผู้ชนะ"

**ประวัติ**
แม่ชีเกิดขึ้นในไทยเมื่อใดไม่ปรากฏแน่ชัด แต่ปรากฏหลักฐานเก่าสุดคือจดหมายเหตุของซีมง เดอ ลา ลูแบร์ (Simon de La Loubère) ราชทูตของฝรั่งเศสในรัชกาลสมเด็จพระนารายณ์มหาราช กล่าวไว้ว่า "ถึงแม้สยามจะมีนางชีคือสตรีที่ปฏิบัติตามพระวินัยสิกขาบท (ศีล) เป็นส่วนใหญ่ บางพวกไม่มีสำนักของตนต้องอาศัยในวัดของพระภิกษุนั้น ชาวสยามเชื่อว่าอายุขัยวัยล่วงชราเหล่านั้น (ด้วยปรากฏว่าไม่มีนางชีสาว ๆ เลย) นั้นแลเป็นเครื่องประกันเพียงพอของการสำรวมอินทรีย์อันบริสุทธิ์"
และปรากฏอีกครั้งในจดหมายเหตุของเองเงิลแบร์ท เคมพ์เฟอร์ (Engelbert Kaempfer) แพทย์ชาวเยอรมันที่อยู่ช่วงต้นรัชกาลสมเด็จพระเพทราชา ได้อธิบายไว้ว่า "สตรีชาวสยามรักเสรีภาพมากเกินไปกว่าที่จะยอมมอบตนให้อยู่ในสำนักนางชีของเรา นางจะไปบำเพ็ญเพียรก็ต่อเมื่อล่วงเข้าวัยชรา ที่เบื่อโลกียวิสัยแล้วเท่านั้น และน้อยรายที่จะลาออกจากสำนักมา ประการหนึ่งโดยที่นางต้องติดตามพระสงฆ์องค์เจ้าเสมอ จึงได้มีการกำหนดกฎเกณฑ์ในสตรีที่จะบวชเป็นชีก็ต่อเมื่ออายุล่วง 50 ปีไปแล้วเท่านั้น เพื่อป้องกันข้อครหา นางต้องโกนศีรษะ โกนคิ้ว เหมือนอย่างภิกษุ และนุ่งขาวห่มขาว สีขาวนั้นเป็นสีสุภาพของชนชาวสยาม ใช้ในโอกาสไว้ทุกข์และคราวมีพิธีงานสำคัญ พวกนางมิได้อยู่ในคณะอาราม นางจากครอบครัวมาอยู่รวมกันหมู่ละ 3-4 คนในที่ใกล้วัด ได้ถือกำหนดวินัยข้อปฏิบัติเอาตามภิกษุที่สวดมนต์ทำวัตรและเจริญภาวนานาน ๆ ในโบสถ์ หน้าที่ส่วนใหญ่ของนางคือปรนนิบัติพระสงฆ์ การจัดจังหันถวาย และช่วยเหลือในกิจการอื่น ๆ ด้วยการอวยทานอยู่เนืองนิจ"

**อ้างอิง**

**แหล่งข้อมูลอื่น**
 2=ประกาศห้ามพระเณรไม่ให้บวชหญิงเป็นบรรพชิต ลงวันที่ 18 มิถุนายน 2471- แม่ชี
หมวดหมู่:คำศัพท์ศาสนาพุทธ
ชี

คำสำคัญ "ชี" สามารถหมายถึง- นางชี - นักบวชเพศหญิงในพุทธศาสนา
** นักพรตหญิงในศาสนาอื่น บางครั้งถูกเรียกว่าแม่ชีเช่นกัน- ผักชี - ผักอันนิยมใช้ตกแต่งอาหาร- แม่น้ำชี - แม่น้ำในภาคตะวันออกเฉียงเหนือของประเทศไทย- ชี - ชื่อตัวละครในการ์ตูน ดิจิทัล เลดี้ (Chobits)- ชีเปลือย - นักบวชลัทธิทิคัมพรหรือนุ่งห่มฟ้าอากาศ คือ เปลือยกาย- ชีเปลือย (พระอภัยมณี) - ตัวละครในวรรณกรรมไทยเรื่องพระอภัยมณี- ฝาชี - ภาชนะประเภทหนึ่งในการครัว
CAT

CAT อาจหมายถึง- บริษัท กสท โทรคมนาคม จำกัด (มหาชน) (CAT Telecom)- สถานีรับส่งผู้โดยสารอากาศยานในเมือง (City Air Terminal : CAT) (ย่านมักกะสัน กรุงเทพมหานคร)- แคเตอร์พิลลาร์ (Caterpillar) ใช้สัญลักษณ์ว่า CAT บริษัทผลิตเครื่องจักรขนาดใหญ่ในสหรัฐอเมริกา
 ความหมายในภาษาอื่น- นอกจากนี้ในภาษาอังกฤษ และภาษาไอร์แลนด์ หมายถึง แมว

**ดูเพิ่ม**
 แคท
โบอา (แก้ความกำกวม)

โบอา อาจหมายถึง
*BoA (โบอา) ชื่อของนักร้องเกาหลี
*โบอา งูยักษ์ ชื่อภาพยนตร์
*Boidae วงศ์งูขนาดใหญ่คล้ายงูเหลือม (Pythonidae)
ลิงกต์อิน

ลิงกต์อิน (LinkedIn, n) เป็นบริการเครือข่ายสังคมที่เน้นด้านธุรกิจและการจ้างงานที่ทำงานผ่านเว็บไซต์และแอปพลิเคชันมือคือ เปิดตัวในวันที่ 5 พฤษภาคม ค.ศ. 2003 โดย Reid Hoffman และ Eric Ly ลิงกต์อินกลายเป็นบริษัทย่อยของไมโครซอฟท์ตั้งแต่เดือนธันวาคม ค.ศ. 2016 แพลตฟอร์มนี้โดยหลังใช้เป็นที่สร้างเครือข่ายมืออาชีพและการพัฒนาอาชีพ และอนุญาตให้ผู้หางานโพสต์ CV และให้นายจ้างโพสต์งานได้ นับตั้งแต่ ค.ศ. 2015 รายได้ของบริษัทส่วนใหญ่มาจากการขายการเข้าถึงข้อมูลเกี่ยวกับสมาชิกให้แก่ผู้รับสมัครงานและผู้เชี่ยวชาญด้านการขาย และยังได้เปิดตัวเว็บท่าโฆษณาของตนเองชื่อ LinkedIn Ads เพื่อให้บริษัทต่าง ๆ ลงโฆษณาในแพลตฟอร์มของตนได้ ลิงกต์อินมีผู้ใช้ลงทะเบียนมากกว่า 1 พันล้านบัญชีจาก 200 กว่าประเทศ
ลิงกต์อินอนุญาตให้สมาชิก (ทั้งลูกจ้างและนายจ้าง) สร้างโปรไฟล์และเชื่อมต่อกันในเครือข่ายโซเชียลออนไลน์ซึ่งอาจแสดงถึงความสัมพันธ์ทางวิชาชีพในโลกแห่งความเป็นจริง ผู้ใช้สามารถเชิญใครก็ได้ (ไม่ว่าจะเป็นผู้ใช้ลิงกต์อินหรือไม่) เข้ามาเป็น "connection" ลิงกต์อินยังสามารถใช้จัดกิจกรรมออฟไลน์ เข้าร่วมกลุ่ม เขียนบทความ เผยแพร่ตำแหน่งงาน โพสต์รูปภาพและวิดีโอ และอื่น ๆ อีกมากมาย

**ภาพรวมบริษัท**

**อ้างอิง**

**แหล่งข้อมูลอื่น**
หมวดหมู่:บริการเครือข่ายสังคม
หมวดหมู่:เว็บไซต์
สุภัททา ปิณฑะแพทย์

รองศาสตราจารย์ สุภัททา ปิณฑะแพทย์ (เกิด 17 พฤษภาคม พ.ศ. 2489) ที่จังหวัดชลบุรี สมรสกับวิทยา ปิณฑะแพทย์มีบุตร 3 คน (ทวิทย์, ทยา และ วีระภัทร) จบการศึกษาระดับปริญญาโททั้ง 3 คน ปัจจุบันดำรงตำแหน่งนายกรัฐมนโท คนที่ 31 ของประเทศไทย

**การศึกษา**
 Doctor of Education: Policy and Management (EPM), The University of Melbourne, Australia 2003 - Master of Science in Secondary Education, Fort Hays Kansas State University, USA 1970 - Bachelor of Science in Chemistry, Fort Hays Kansas State University, USA 1969     


**การรับราชการ**
 วิทยาลัยครูฉะเชิงเทรา (มหาวิทยาลัยราชภัฏราชนครินทร์)- วิทยาลัยครูสวนสุนันทา (มหาวิทยาลัยราชภัฎสวนสุนันทา)- สถาบันเทคโนโลยีพระจอมเกล้าพระนครเหนือ- มหาวิทยาลัยเทคโนโลยีพระจอมเกล้าพระนครเหนือ- ได้รับโปรดเกล้าฯ แต่งตั้งเป็นนายกเหล่ากาชาดจังหวัดพะเยา (2548–2549)- ได้รับโปรดเกล้าฯ แต่งตั้งเป็นนายกเหล่ากาชาดจังหวัดจันทบุรี (2544–2547)

**ผลงานการวิจัย**
 ผลกระทบของการศึกษาระบบกลุ่มใหญ่สวนสุนันทาต่อพฤติกรรมการเรียนรู้ของนักศึกษา- โครงการนำร่องระบบคุณวุฒิวิชาชีพสู่การปฏิบัติ เพื่อให้ผู้สำเร็จการศึกษาได้รับค่าตอบแทนตามทักษะความรู้ความสามารถ

**เครื่องราชอิสริยาภรณ์**

**อ้างอิง**
  ชีวประวัติ รศ.ดร.สุภัททา ปิณฑะแพทย์-  ชีวประวัติ นายกองเอก วิทยา ปิณฑะแพทย์

หมวดหมู่:ข้าราชการพลเรือนชาวไทย
หมวดหมู่:นักวิชาการชาวไทย
หมวดหมู่:บุคคลจากมหาวิทยาลัยราชภัฏราชนครินทร์
หมวดหมู่:บุคคลจากมหาวิทยาลัยราชภัฏสวนสุนันทา
หมวดหมู่:บุคคลจากคณะครุศาสตร์อุตสาหกรรม มหาวิทยาลัยเทคโนโลยีพระจอมเกล้าพระนครเหนือ
หมวดหมู่:ผู้ได้รับเครื่องราชอิสริยาภรณ์ ป.ม.
เอ

เอ อาจหมายถึง- A อักษรละตินซึ่งในภาษาอังกฤษอ่านว่า เอ- E อักษรละตินซึ่งในภาษาเยอรมัน สเปน และ อิตาลี อ่านว่า "เอ"- ไม้หน้า หรือ สระเอ ในภาษาไทย
 ตัวละคร- เอ หรือ ไรคาเงะรุ่นที่ 1-4 ตัวละครจากเรื่องนินจาคาถาโอ้โฮเฮะ
** เอ (ไรคาเงะรุ่นที่ 1)
** เอ (ไรคาเงะรุ่นที่ 2)
** เอ (ไรคาเงะรุ่นที่ 3)
** เอ (ไรคาเงะรุ่นที่ 4)
เค

เค อาจหมายถึง- K อักษรละตินซึ่งในภาษาอังกฤษอ่านว่า เค- G อักษรละตินซึ่งในภาษาสเปน อ่านว่า "เค"- ยาเค ยาระงับความรู้สึกแบบดิสโซซิเอตีพ- ซุปเปอร์ดอกเตอร์เค การ์ตูนญี่ปุ่น ตัวละครหลักชื่อย่อว่า เค
แม่แบบ:เหตุการณ์ปัจจุบัน/2550 มกราคม 17

*พระบาทสมเด็จพระเจ้าอยู่หัวมีพระบรมราชวินิจฉัย และโปรดเกล้าตราสัญลักษณ์ 80 พรรษา โดยเลือกแบบของนายสุเมธ พุฒพวง นักวิชาการของกรมศิลปากร  (กปส.)
*ดนัย อุดมโชค เข้าสู่รอบ 3 เทนนิสออสเตรเลียนโอเพน หลังเอาชนะ ฮวน คาร์ลอส เฟอร์เรโร 3-1 เซต  (สยามกีฬา)
}
ผีบ้านผีเรือน

ผีบ้านผีเรือน มีลักษณะต่างจากผีทั่วไป คือจะอยู่ในรูปของวิญญาณศักดิ์สิทธิ์ที่เจ้าบ้านเคารพกราบไหว้ จะคอยคุ้มครองผู้อยู่อาศัยในบ้าน ในสังคมไทยเมื่อถึงเทศกาลเช่นปีใหม่หรือวันเกิด เจ้าบ้านที่มีความเชื่อจะทำการเซ่นไหว้ เชื่อว่ามีลักษณะรูปร่างจะเหมือนคนปกติ ใส่ชุดไทย บ้างก็ว่าผีบ้านคือผีประจำหมู่บ้าน ส่วนผีเรือนก็คือผีประจำเหย้าเรือน และเรียกรวมกันว่าผีบ้านผีเรือน
บางครั้งเรียกว่า "ด้ำ" จึงมีสำนวนไทยว่า "ผีซ้ำด้ำพลอย" หมายถึง ถูกซ้ำเติมเมื่อพลาดพลั้งลงหรือเมื่อคราวเคราะห์ร้าย
หมวดหมู่:ผี
ตัน ภาสกรนที

ตัน ภาสกรนที เป็นนักธุรกิจ ผู้ก่อตั้งบริษัท โออิชิ กรุ๊ป จำกัด (มหาชน) ซึ่งเป็นกลุ่มธุรกิจอาหารและเครื่องดื่ม โดยต่อมา เขาขายหุ้นใหญ่ของ บมจ.โออิชิกรุ๊ป ที่มีอยู่ให้กับบริษัท ไทยเบฟเวอร์เรจ จำกัด (มหาชน) และลาออกจากตำแหน่งกรรมการผู้จัดการ บมจ.โออิชิกรุ๊ป แล้วไปก่อตั้งบริษัท ไม่ตัน จำกัด ( ปัจจุบันเปลี่ยนชื่อเป็นอิชิตัน กรุ๊ป ) ระยะหลังเป็นที่รู้จัก ในสถานะผู้ร่วมกิจกรรมธุรกิจ และเพื่อนสนิทต่างวัยกับอุดม แต้พานิช นักแสดงตลกชื่อดัง

**ประวัติ**
ตัน ภาสกรนที เกิดเมื่อวันที่ 4 เมษายน พ.ศ. 2502 เป็นลูกคนสุดท้องจากลูกๆ 6 คน ในครอบครัวชาวไทยเชื้อสายจีนที่มีฐานะปานกลาง โดยบิดาของเขาอพยพมาจากสาธารณรัฐประชาชนจีน และตั้งรากฐานที่จังหวัดชลบุรี ตันจบการศึกษาชั้นมัธยมปีที่ 3 และเริ่มทำงานแรกเป็นพนักงานแบกของ ซึ่งมีค่าแรง 7 บาท และหันมาเป็นเจ้าของแผงหนังสือที่ชลบุรี และเริ่มต้นขยายกิจการไปซื้อห้องแถว จนกลายเป็นเจ้าของธุรกิจอสังหาริมทรัพย์

**ธุรกิจ**
ตันเริ่มต้นธุรกิจภัตตาคารบุฟเฟ่ต์อาหารญี่ปุ่น ภายใต้ชื่อ “โออิชิ” และขยายมาทำธุรกิจเครื่องดื่ม คือชาเขียวโออิชิ และน้ำผลไม้ อะมิโน โอเค โดยที่กลุ่มธุรกิจนี้ของเขา ประสบความสำเร็จอย่างสูง นอกจากนี้ยังมีธุรกิจอื่นๆ อย่างสตูดิโอถ่ายภาพแต่งงานเป็นต้น
เมื่อวันที่ 30 กันยายน พ.ศ. 2551 ตันขายหุ้นใหญ่ของบริษัท โออิชิ กรุ๊ป จำกัด (มหาชน) ที่เขามีอยู่ให้กับ บมจ.ไทยเบฟเวอร์เรจ และในที่สุดเมื่อวันที่ 9 กันยายน พ.ศ. 2553 เขาก็ลาออกจากตำแหน่งกรรมการผู้จัดการ บมจ.โออิชิกรุ๊ป ในวันเดียวกันนั้น ตันก็จดทะเบียนจัดตั้งบริษัทใหม่ โดยให้ชื่อว่า บริษัท ไม่ตัน จำกัด เพื่อประกอบธุรกิจเครื่องดื่ม ซึ่งประกอบด้วยผลิตภัณฑ์ น้ำผลไม้ผสมดับเบิลดริงก์ และชาเขียวอิชิตัน 
ต่อมา ตัน ภาสกรนที ได้เปลี่ยนชื่อบริษัท เป็น บริษัท อิชิตัน กรุ๊ป และเขายังทำธุรกิจ โรงแรมอิสติน ตัน โฮเทล จังหวัดเชียงใหม่ ซึ่งเจ้าหน้าที่สั่งปิดในวันที่ 9 ตุลาคม 2559
นาย ตัน ภาสกรนที ได้รับการวิพากษ์วิจารณ์มาก เนื่องจากดำเนินการโฆษณาในลักษณะเสี่ยงโชค มอบโชค ลุ้นรางวัล โดยต้องซื้อผลิตภัณฑ์ของเขาซึ่งได้รับการวิจารณ์ว่าต้นทุนในการผลิตนั้นต่ำนักวิจารณ์กล่าวว่าเขาได้กำไรมากจากการแจกเงิน สร้างฝัน เข้าข่ายอบายมุขรวมทั้งวิพากษ์วิจารณ์ว่าผลิตภัณฑ์ของเขาใส่น้ำตาลและสารคาเฟอีน ซึ่งส่งผลให้เกิดการเสพติด และไม่ใช่ผลิตภัณฑ์ออแกนิค

**อุบัติเหตุรถชน**
วันที่ 17 สิงหาคม 2556 ตัน ภาสกรนที ประสบอุบัติเหตุรถยนต์ ซึ่งเขาได้ออกเดินทางจากบ้านพักในกรุงเทพ เพื่อไปแจกรางวัลให้กับผู้โชคดีที่ดื่มชาเขียวที่จังหวัดพิษณุโลก จึงได้มีการเลื่อนการมอบรางวัลไปก่อน

**การแสดงเดี่ยวไมโครโฟน**
 1 ตัน Talk Show

**หนังสือ**
ตัน ภาสกรนที ได้เขียนพ็อคเก็ตบุ๊คเพื่อสร้างแรงบันดาลใจให้กับคนรุ่นใหม่  ได้แก่ “คำตัน” ที่ให้ข้อคิดสั้นๆ ให้กำลังใจ “วิถี(ไม่)ตัน” 

**ปริญญาบัณฑิตกิตติมศักดิ์**
 ปริญญาบริหารธุรกิจดุษฎีบัณฑิตกิตติมศักดิ์ มหาวิทยาลัยราชภัฎสุราษฎร์ธานี- ปริญญาดุษฎีบัณฑิตกิตติมศักดิ์ (สาขาการตลาด) มหาวิทยาลัยราชภัฏสุราษฎร์ธานี- ปรัชญาดุษฎีบัณฑิตกิตติมศักดิ์ (สาขาวิชาคหกรรมศาสตร์) มหาวิทยาลัยรามคำแหง

**โฆษณา**
 อิชิตัน เย็นเย็น กัดกับ เปาวลี พรพิมล,พิมฐา,เวียร์ ศุกลวัฒน์ และ เอกชัย ศรีวิชัย (2559)

**อ้างอิง**

**แหล่งข้อมูลอื่น**
  บริษัท อิชิตัน กรุ๊ป จำกัด - tanichitan
หมวดหมู่:พุทธศาสนิกชนชาวไทย
หมวดหมู่:นักธุรกิจจากจังหวัดชลบุรี
หมวดหมู่:มหาเศรษฐีชาวไทย
หมวดหมู่:นักธุรกิจชาวไทยเชื้อสายจีน
หมวดหมู่:ผู้ได้รับปริญญากิตติมศักดิ์จากมหาวิทยาลัยรามคำแหง
รถยนต์โบราณ

รถยนต์โบราณ (Antique car)  คือรถยนต์เก่า หากจะจำกัดความหมายให้แคบลงก็ดูจากความเก่าแก่ ในขณะที่สโมสรรถยนต์โบราณแห่งอเมริกาให้นิยามว่า รถมีอายุ 50 ปี ขึ้นไป อย่างไรก็ตาม นิยามทางกฎหมายมีจุดประสงค์เพื่อการลงทะเบียนรถโบราณก็มีคำจัดความที่กว้างขึ้น ยุคของรถยนต์โบราณ เช่น ยุคผ่านศึก (Veteran Era), ยุคทองเหลือง (Brass Era) และยุควินเทจ (Vintage era) ซึ่งมีช่วงกว้างตั้งแต่เริ่มต้นการทำรถยนต์จนไปถึงคริสต์ทศวรรษ 1930 รถยนต์ในยุคต่อมามักได้รับคำนิยามว่าเป็น รถคลาสสิก รถดั้งเดิมหรือรถบูรณะจากของดั้งเดิมมีคุณค่าอย่างมาก และมักได้รับการรักษาและเก็บไว้หรือได้รับการจัดแสดงในงานแสดงรถ แต่มักจะไม่ใช้ในการขับขี่เท่าไหร่นัก

**อ้างอิง**
หมวดหมู่:รถยนต์แบ่งตามช่วงเวลา
พระชลโธปมคุณมุนี (พุฒ ปุณฺณโก)

พระชลโธปมคุณมุนี นามเดิม พุฒ ฉายา ปุณฺณโก อดีตเจ้าคณะใหญ่เมืองชลบุรี

**กำเนิด**
เกิดวันที่ 19 พฤษภาคม พ.ศ. 2361 (ปีเถาะ) เป็นบุตรของนายจีน และนางปาน ทองคำ ครอบครัวตั้งบ้านเรือนอยู่ข้างวัดขุนจันทร์ คลองบางกอกใหญ่ ธนบุรี 

**บรรพชาและอุปสมบท**
บรรพชาเป็นสามเณรอยู่ที่วัดประยุรวงศาวาสวรวิหารอยู่ 8 พรรษา เมื่ออายุ 21 ปี อุปสมบทเป็นพระภิกษุที่วัดบวรนิเวศราชวรวิหาร พระบาทสมเด็จพระจอมเกล้าเจ้าอยู่หัวเป็นพระอุปัชฌาย์ ได้รับฉายา “ปุณฺณโก” พระศรีวิสุทธิวงศ์ (ฟัก) เป็นพระกรรมวาจาจารย์ (ภายหลังลาสิกขาออกมาเป็นรับราชการ ได้รับบรรดาศักดิ์สุดท้ายที่พระยาศรีสุนทรโวหาร) ต่อมาได้รับตำแหน่งที่ พระครูสมุห์ ฐานานุกรมในพระบาทสมเด็จพระจอมเกล้าเจ้าอยู่หัว อุปสมบทได้ 8 พรรษา ได้ลาสิกขา ออกมารับราชการเป็นมหาดเล็กในพระบาทสมเด็จพระนั่งเกล้าเจ้าอยู่หัวและพระบาทสมเด็จพระจอมเกล้าเจ้าอยู่หัว รวม 20 ปี ได้รับพระราชทานสัญญาบัตรให้เป็น ขุนสาครวิสัย จุลศักราช 1229 ตรงกับรัตนโกสินทร์ศก 86 ท่านได้บรรพชาอุปสมบทครั้งที่ 2 เมื่ออายุได้ 49 ปี ที่วัดบุปผารามวรวิหาร ธนบุรี  มีพระอมรโมฬี (นบ) เป็นพระอุปัชฌาย์ พระปลัดเรือง ธมฺมรกฺขิโต เป็นพระกรรมวาจาจารย์ ได้รับฉายา  “ปุณฺณโก”  เหมือนเมื่ออุปสมบทครั้งแรก เมื่ออุปสมบทแล้วได้เที่ยวแสวงหาปริเวกธรรมตามอัธยาศัยล่วงไป 3 พรรษา

**ศาสนกิจ**
เจ้าพระยาทิพากรวงศมหาโกษาธิบดี (ขำ บุนนาค) ซึ่งเป็นบุตรของสมเด็จเจ้าพระยาบรมมหาประยูรวงศ์ (ดิศ บุนนาค) ผู้สถาปนาวัดเขาบางทราย เกิดความเลื่อมใสศรัทธาในความสามารถหลายด้านของพระชลโธปมคุณมุนี (พุฒ ปุณฺณโก) จึงอาราธนาให้มาจำพรรษาเป็นเจ้าอาวาสวัดเขาบางทราย ด้วยความสามารถทั้งการปกครองสงฆ์และการอบรมสั่งสอนประชาชนจนปรากฏแก่บ้านเมือง โดยเหตุนี้พระบาทสมเด็จพระจุลจอมเกล้าเจ้าอยู่หัวจึงทรงพระกรุณาโปรดเกล้าฯ พระราชทานสัญญาบัตรตำแหน่งพระครูเจ้าคณะเมืองให้เป็น พระครูชลโธปมคุณมุนี ต่อมาวันที่ 12 พฤศจิกายน พ.ศ. 2442 จึงได้รับพระราชทานสัญญาบัตรเลื่อนเป็นพระราชาคณะยกที่ พระชลโธปมคุณมุนี  มีนิตยภัตเดือนละ 3 ตำลึง เจ้าคณะภาคตะวันออก บังคับบัญชาภิกษุสามเณรในวัด 3 หัวเมือง คือเมืองชลบุรี เมืองพนัสนิคม และเมืองบางละมุง 

**มรณภาพ**
พระชลโธปมคุณมุนี อาพาธเป็นไข้ มรณภาพเมื่อวันที่ 7 ตุลาคม พ.ศ. 2449 เวลาสามยามกับเศษ 1 นาฬิกา 25 นาที รวมสิริอายุได้ 89 ปี พรรษา 39 ถึงวันที่ 19 มกราคม ร.ศ. 126 (นับแบบปัจจุบันตรงกับ พ.ศ. 2451) พระบาทสมเด็จพระจุลจอมเกล้าเจ้าอยู่หัวโปรดให้เจ้าพนักงานส่งหีบศิลาหน้าเพลิงไปพระราชทานเพลิงศพพระชลโธปมคุณมุนี และพระราชทานไตร 1 ไตร เงิน 100 เฟื้อง และผ้าขาว 2 สำรับ

**อ้างอิง**
 หนังสือที่ระลึก ในพระราชวโรกาสที่ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทรงประกอบพิธียกฉัตรพระประธาน และ เททองหล่อพระประจำวันเกิด สมเด็จพระญาณวโรดม (ประยูร สนฺตงฺกุโร) ในโอกาสที่จะมีอายุ 90 ปี ณ วัดอุทกเขปสีมาราม หมู่ที่ 4 ตำบลวัดโบสถ์ อำเภอพนัสนิคม จังหวัดชลบุรี วันจันทร์ที่ 7 กุมภาพันธ์ 2548 เวลา 15:00 น.
หมวดหมู่:ภิกษุในสังกัดคณะสงฆ์ธรรมยุติกนิกาย
หมวดหมู่:พระราชาคณะชั้นสามัญ
หมวดหมู่:เจ้าคณะจังหวัดชลบุรี
หมวดหมู่:เจ้าอาวาส
หมวดหมู่:บรรดาศักดิ์ชั้นขุน
หมวดหมู่:บุคคลจากเขตธนบุรี
ประชาไท

ประชาไท เป็นสำนักข่าวออนไลน์ โดยในอดีตเป็นหนังสือพิมพ์ออนไลน์ ก่อตั้งเมื่อ พ.ศ. 2547 โดย จอน อึ๊งภากรณ์ นำเสนอข่าวสารทั่วไป โดยเฉพาะที่เกี่ยวกับสังคม การเมือง สิทธิมนุษยชน บทสัมภาษณ์และข้อเขียนของนักวิชาการ นักเคลื่อนไหว องค์กรสิทธิ และองค์กรพัฒนาเอกชน บรรณาธิการบริหารคนปัจจุบัน คือ มุทิตา เชื้อชั่ง

**ประวัติ**
ประชาไทริเริ่มโดยแนวคิดของ จอน อึ๊งภากรณ์ ซึ่งต้องการทำสื่อที่เป็นอิสระไม่ถูกควบคุมโดยหน่วยงานภาครัฐ หลังจากได้เห็นตัวอย่างสื่อในประเทศฟิลิปปินส์ ชื่อ มินดานิวส์ จอนจึงเริ่ม โครงการวารสารข่าวทางอินเทอร์เน็ตเพื่อการศึกษาและสุขภาวะของชุมชน เมื่อวันที่ 1 มิถุนายน พ.ศ. 2547 โดยได้รับเงินทุนสนับสนุนจากสำนักงานกองทุนสนับสนุนการสร้างเสริมสุขภาพ (สสส.) และสถาบันพัฒนาองค์กรชุมชน (พอช.) ในภายหลังยังได้รับเงินอุดหนุนเพิ่มเติมจากมูลนิธิร็อกเกอะเฟลเลอร์ และ Open Society Institue
ประชาไทเริ่มเผยแพร่ข้อมูลผ่านทางเว็บไซต์ครั้งแรกเมื่อ 6 กันยายน พ.ศ. 2547
ในระยะเริ่มต้นประชาไทจดทะเบียนเป็นนิติบุคคลในชื่อ คณะบุคคล ร่วมดำเนินโครงการวารสารข่าวทางอินเทอร์เน็ตเพื่อการศึกษาและสุขภาวะของชุมชน ในภายหลังได้จดทะเบียนเป็นมูลนิธิชื่อว่า "มูลนิธิสื่อเพื่อการศึกษาของชุมชน"  มีนายเกษม ศิริสัมพันธ์ เป็นประธานมูลนิธิ
ชื่อประชาไทในภาษาไทยมักถูกสะกดผิดเป็น "ประชาไทย" ส่วนชื่อในภาษาอังกฤษใช้ว่า "Prachatai"

**ส่วนต่าง ๆ**
 บล็อกกาซีน ข้อเขียนจากคอลันนิสต์และบล็อกเกอร์ต่าง ๆ- ประชาไทใส่เสียง  เล่าข่าวทางวิทยุออนไลน์- บ้านเมืองไม่ใช่ของเรา รายการโทรทัศน์ออนไลน์- Prachatai English (ประชาไทฟุดฟิด) ข่าวฉบับภาษาอังกฤษ- นักข่าวพเนจร  รายงานข่าวโดยประชาชน (ผู้สื่อข่าวพลเมือง)

**บุคคลแห่งปี**
เว็บไซต์ประชาไทตีพิมพ์รายงานพิเศษที่เขียนขึ้นครั้งแรกในปี 2559

**เว็บบอร์ดประชาไท**
เว็บบอร์ดประชาไท เป็นพื้นที่แยกต่างหากจากหนังสือพิมพ์ประชาไท ที่ www.prachataiwebboard.com เปิดเพื่อให้สาธารณะแลกเปลี่ยนกันเรื่องสังคมและการเมือง
เว็บบอร์ดประชาไทปิดตัวลงเมื่อ 31 กรกฎาคม 2553 โดยจีรนุช เปรมชัยพร ให้เหตุผลในจดหมายถึงผู้อ่านและสมาชิกเว็บบอร์ดว่าเป็นเพราะสถานการณ์การจับกุมผู้โพสต์แสดงความคิดเห็นในพื้นที่ออนไลน์เกิดขึ้นอย่างต่อเนื่องในช่วงดังกล่าว ทั้งที่เป็นข่าวและไม่เป็นข่าวจากข้อกล่าวหา “เป็นภัยต่อความมั่นคงของชาติ”  ด้วยพ.ร.บ.ว่าด้วยการกระทำความผิดเกี่ยวกับคอมพิวเตอร์, พ.ร.ก.สถานการณ์ฉุกเฉิน และกฎหมายอาญามาตรา 112

**ทุนสนับสนุน**
ตลอดการดำเนินงาน ประชาไทได้แจ้งบนเว็บไซต์ว่าได้รับเงินบริจาคจากหลายแหล่ง สำนักข่าวอิศราอ้างว่า ประชาไทได้รับเงินบริจาคส่วนหนึ่งจากกองทุนเงินบริจาคเพื่อประชาธิปไตย (National Endowment for Democracy) ซึ่งเป็นองค์กรที่ได้รับเงินทุนสนับสนุนจากกระทรวงการต่างประเทศสหรัฐ นอกจากนี้ ยังรับเงินบริจาคจากมูลนิธิโอเพนโซไซตีของจอร์จ โซรอส อีกด้วย

**ดูเพิ่ม**

**อ้างอิง**


**แหล่งข้อมูลอื่น**
  หนังสือพิมพ์ประชาไท-  เกี่ยวกับประชาไท-  ประชาไทออนไลน์ทางยูทูบ-  บทสัมภาษณ์ ชูวัส ฤกษ์ศิริสุข บรรณาธิการประชาไท โดย โอเพ่น เมื่อ 13 กันยายน พ.ศ. 2549
หมวดหมู่:หนังสือพิมพ์ในประเทศไทย
หมวดหมู่:เว็บไซต์ข่าวในประเทศไทย
คณะวิศวกรรมศาสตร์ มหาวิทยาลัยเทคโนโลยีราชมงคลรัตนโกสินทร์

คณะวิศวกรรมศาสตร์  มหาวิทยาลัยเทคโนโลยีราชมงคลรัตนโกสินทร์

**ประวัติ**
คณะวิศวกรรมศาสตร์และสถาปัตยกรรมศาสตร์ ซึ่งเป็นหน่วยงานหนึ่งของมหาวิทยาลัย ที่มีหน้าที่ในการผลักดันการผลิตบัณฑิตนักปฏิบัติการทางด้านวิศวกรรม โดยได้จัดตั้งขึ้น ณ วิทยาเขตศาลายา และวิทยาเขตวังไกลกังวล ตามกฎกระทรวงว่าด้วย “จัดตั้งส่วนราชการในมหาวิทยาลัยเทคโนโลยีราชมงคลรัตนโกสินทร์” เมื่อวันที่ ๒๘ พฤศจิกายน พ.ศ. ๒๕๔๙ และมีหน่วยงานภายในของคณะ ประกอบด้วย สำนักงานคณบดี ฝ่ายบริหารและแผน ฝ่ายวิชาการและกิจการนักศึกษา ฝ่ายวิจัยและบริการวิชาการ ประจำที่วิทยาเขตศาลายา และสำนักงานคณะประจำวิทยาเขตวังไกลกังวล และได้เปลี่ยนชื่อจาก คณะวิศวกรรมศาสตร์และสถาปัตยกรรมศาสตร์ เป็น คณะวิศวกรรมศาสตร์ ตามกฎกระทรวงว่าด้วย “จัดตั้งส่วนราชการในมหาวิทยาลัยเทคโนโลยีราชมงคลรัตนโกสินทร์” เมื่อวันที่ ๒๖ เมษายน พ.ศ. ๒๕๕๖
ปัจจุบัน คณะวิศวกรรมศาสตร์ บริหารงานโดย คณบดี ผู้ช่วยศาสตราจารย์ ดร.เจษฎาพร  สถานทรัพย์ มีการบริหารงาน 2 พื้นที่ ประกอบด้วย
1. ศาลายา
2. วิทยาเขตวังไกลกังวล

**หลักสูตร**

**หลักสูตรที่เปิดรับนักศึกษาของ คณะวิศวกรรมศาสตร์ มหาวิทยาลัยเทคโนโลยีราชมงคลรัตนโกสินทร์**

**คุณสมบัติของผู้มีสิทธิ์สมัครเข้าศึกษา**
 หลักสูตรระยะเวลาศึกษา 4 ปี ภาคปกติ
** สำเร็จการศึกษาระดับมัธยมศึกษาตอนปลาย (ม.6) หรือเทียบเท่า (สายวิทย์-คณิต)หรือหลักสูตรระดับประกาศนียบัตรวิชาชีพ (ปวช.)สาขาวิชาช่างอุตสาหกรรมทุกสาขา หรือสาขาวิชาอื่นที่ได้รับความเห็นชอบ และ/หรือ อนุญาตจากหัวหน้าสาขา
** เป็นผู้ได้ทำการสอบผ่านการคัดเลือกตามระเบียบของมหาวิทยาลัยเทคโนโลยีราชมงคลรัตนโกสินทร์- หลักสูตรระยะเวลาศึกษา 4 ปี เทียบโอนรายวิชา
** สำเร็จการศึกษาระดับประกาศนียบัตรวิชาชีพชั้นสูง (ปวส.)
*หลักสูตรเทียบโอนรายวิชา ภาคสมทบ
**สำเร็จการศึกษาระดับประกาศนียบัตรวิชาชีพชั้นสูง (ปวส.)

**อ้างอิง**

**แหล่งข้อมูลอื่น**
  วิทยาเขตศาลายา
หมวดหมู่:หน่วยงานในสังกัดมหาวิทยาลัยเทคโนโลยีราชมงคลรัตนโกสินทร์
ราชมงคลรัตนโกสินทร์ วิทยาเขตศาลายา
ราชมงคลรัตนโกสินทร์ วิทยาเขตศาลายา
แม่แบบ:DeathsInCentury

หมวดหมู่:แม่แบบวิกิพีเดียการแบ่งตามปี
}}|◄◄ - บุคคลที่เสียชีวิตในพุทธศตวรรษที่ {} - ►►
ดูเพิ่ม: บุคคลที่เกิดในพุทธศตวรรษที่ {}
หมวดหมู่:บุคคลแบ่งตามปีที่เสียชีวิต
การเรียน

การเรียนรู้ หมายถึง การได้รับความรู้ พฤติกรรม ทักษะ คุณค่า หรือความพึงใจ ที่เป็นสิ่งแปลกใหม่หรือปรับปรุงสิ่งที่มีอยู่ และอาจเกี่ยวข้องกับการสังเคราะห์สารสนเทศชนิดต่าง ๆ ผู้ประมวลทักษะของการเรียนรู้เป็นได้ทั้งมนุษย์ สัตว์ และเครื่องจักรบางชนิด ความก้าวหน้าในการเรียนรู้เมื่อเทียบกับเวลามีแนวโน้มเป็นเส้นโค้งแห่งการเรียนรู้ (learning curve)
การเรียนรู้ของมนุษย์อาจเกิดขึ้นจากส่วนหนึ่งของการศึกษา การพัฒนาส่วนบุคคล การเรียนการสอน หรือการฝึกฝน การเรียนรู้อาจมีการยึดเป้าหมายและอาจมีความจูงใจเป็นตัวช่วย การศึกษาว่าการเรียนรู้เกิดขึ้นได้อย่างไรเป็นส่วนหนึ่งของสาขาวิชาประสาทจิตวิทยา (neuropsychology) จิตวิทยาการศึกษา (educational psychology) ทฤษฎีการเรียนรู้ (learning theory) และศึกษาศาสตร์ (pedagogy) การเรียนรู้อาจทำให้เกิดพฤติกรรมการเรียนรู้ (habituation) หรือการวางเงื่อนไขแบบดั้งเดิม (classical conditioning) ซึ่งพบในสัตว์หลายชนิด หรือทำให้เกิดกิจกรรมที่ซับซ้อนมากขึ้นอย่างเช่นการเล่น ซึ่งพบได้เฉพาะในสัตว์ที่มีเชาวน์ปัญญา  การเรียนรู้อาจก่อให้เกิดความตระหนักอย่างมีสำนึกหรือไม่มีสำนึกก็ได้

**รูปแบบ**

**การเรียนเชิงสัมพันธ์**
การเรียนเชิงสัมพันธ์ (Associative learning) คิอกระบวนการที่บุคคลหรือสัตว์เรียนผ่านการสัมพันธ์ระหว่างสิ่งเร้าสองสิ่ง หรือเหตุการณ์สองเหตุการณ์ ในการวางเงื่อนไขแบบดั้งเดิม สิ่งเร้าที่เคยเป็นกลางจะถูกจับคู่กับสิ่งเร้าที่ทำให้เกิดการตอบสนอง จนในที่สุดสิ่งเร้านั้นจะทำให้ตอบสนองด้วยตัวมันเอง ในการวางเงื่อนไขด้วยการกระทำ พฤติกรรมที่ถูกส่งเสริมหรือลงโทษระหว่างที่ได้รับสิ่งเร้านั้น จะมีโอกาสเกิดขึ้นมากหรือน้อยลงเมื่อมีสิ่งเร้านั้น ๆ ในบริเวณ 

**อ้างอิง**

**แหล่งข้อมูลอื่น**
การเรียนรู้
หมวดหมู่:ประชานศาสตร์
หมวดหมู่:จิตวิทยาการศึกษา
หมวดหมู่:จิตวิทยาพัฒนาการ
หมวดหมู่:เชาวน์ปัญญา
สาธารณรัฐเกาหลี

สาธารณรัฐเกาหลี (Republic of Korea) สามารถหมายถึง- สาธารณรัฐเกาหลีที่หนึ่ง (1948–1960)- สาธารณรัฐเกาหลีที่สอง (1960–1963)- สาธารณรัฐเกาหลีที่สาม (1963–1972)- สาธารณรัฐเกาหลีที่สี่ (1972–1981)- สาธารณรัฐเกาหลีที่ห้า (1981–1988)- สาธารณรัฐเกาหลีที่หก (1988–ปัจจุบัน)
แอนโดเวอร์

แอนโดเวอร์ (Andover) อาจหมายถึงเมืองใดเมืองหนึ่งดังต่อไปนี้:- แอนโดเวอร์ (แฮมป์เชอร์)- แอนโดเวอร์ (รัฐนิวบรันสวิก)- แอนโดเวอร์ (รัฐคอนเนตทิคัต)- แอนโดเวอร์ (รัฐฟลอริดา)
หมวดหมู่:หน้าแก้ความกำกวมชื่อสถานที่
ฆวน การ์โลส เฟร์เรโร

ฆวน การ์โลส เฟร์เรโร โดนัต (Juan Carlos Ferrero Donat) เป็นนักเทนนิสอาชีพชาวสเปน เกิดเมื่อวันที่ 12 กุมภาพันธ์ พ.ศ. 2523 ณ เมืองโอนติญเญ็นต์ (Ontinyent) ประเทศสเปน เฟร์เรโรเป็นอดีตนักเทนนิสมือวางอันดับ 1 ของโลก เขาชนะเลิศรายการเทนนิสแกรนด์สแลม เฟรนช์โอเพน เมื่อปี พ.ศ. 2546 เขาได้รับการขนานนามชื่อเล่นในวงการเทนนิสว่า "ยุง" (Mosquito) ซึ่งก็เป็นผลมาจากรูปแบบการเล่นเทนนิสของเขาที่มีความเร็ว ความคล่องแคล่ว และความแข็งแรง
ปัจจุบัน ณ วันที่ 13 เมษายน พ.ศ. 2552 อันดับโลกของเขาตกลงมาอยู่ในอันดับที่ 75

**สถิติการแข่งขันอาชีพ**

**แกรนด์สแลม ชายเดี่ยว รอบชิงชนะเลิศ (3)**

**ชนะเลิศ (1)**

**รองชนะเลิศ (2)**
หมวดหมู่:นักเทนนิสชาวสเปน
หมวดหมู่:บุคคลจากแคว้นบาเลนเซีย
หมวดหมู่:นักเทนนิสในโอลิมปิกฤดูร้อน 2004
แอนโดเวอร์ (แฮมป์เชอร์)

สำหรับผู้ใช้ที่ต้องการหาคำว่าแอนโดเวอร์ ในความหมายอื่น ดู แอนโดเวอร์
แอนโดเวอร์ (Andover) เป็นเมืองที่อยู่ในมณฑลแฮมป์เชอร์ของอังกฤษ ตั้งอยู่ริมฝั่งแม่น้ำแอนตัน อยู่ห่างจากเบซิงสโตคไปทางตะวันตกประมาณ 30 กิโลเมตร ห่างจากวินเชสเตอร์ไปทางตะวันตกเฉียงเหนือ 30 กิโลเมตร และห่างจากเซาแทมป์ตันไปทางเหนือ 40 กิโลเมตร
เมืองนี้มีประชากรประมาณ 52,000 คน เป็นส่วนหนึ่งของเขตการปกครอง Test Valley
หมวดหมู่:เมืองในเทศมณฑลแฮมป์เชอร์
วิธีใช้:การอ่านตารางจำแนกพันธุ์

right
ตารางจำแนกพันธุ์ หรือ taxobox (ย่อมาจาก taxonomy infobox) เป็นตารางที่สร้างขึ้นเพื่อจัดจำแนกสิ่งมีชีวิตว่าอยู่ในสายวิวัฒนาการใด สำหรับการอ่านตารางจำแนกพันธุ์นั้น ท่านสามารถทำความเข้าใจได้ไม่ยากนัก อาจจะมีปัญหาอยู่บ้างเล็กน้อยตรงที่ชั้นของวิวัฒนาการ หนังสือบางเล่มอาจเขียนไม่ตรงกับที่เขียนไว้ภายในวิกิพีเดียก็ได้ เช่น ส่วน (พืช) หนังสือบางเล่มเขียนเป็น ดิวิชัน ก็ได้
สำหรับคำอธิบายเกี่ยวกับการใส่ตารางจำแนกพันธุ์ลงในบทความ และการปรับแก้ตารางจำแนกพันธุ์ ขอให้ท่านดูเพิ่มที่ วิกิพีเดีย:การใช้ตารางจำแนกพันธุ์ สำหรับคำอธิบายการอ่านตารางจำแนกพันธุ์ มีดังนี้ (ดูภาพขวาประกอบหมายเลขที่ให้ไว้)
# สีกล่องข้อความ เป็นสีที่แบ่งแยกสิ่งมีชีวิตต่างๆ ตามโดเมน และ อาณาจักร โดยจำแนกสีดังนี้
#*ยูแคริโอต (Eukaryota)
#*:อะมีโบซัว (Amoebozoa)
#*:สัตว์ (Animalia)
#*:ไรซาเรีย (Rhizaria)
#*:โพรทิสต์ (Protista)
#*:เอ็กซ์คาวาตา (Excavata)
#*:พืช (Plantae)
#*:โครมาลวีโอลาตา (Chromalveolata)
#*:เห็ดรา (Fungi)
#*อาร์เคีย  (Archaea) 
#*:อาร์คีแบคทีเรีย (Archaebacteria) (มอเนอรา)
#*แบคทีเรีย (Bacteria) 
#*:ยูแบคทีเรีย (Eubacteria) (มอเนอรา)
#*ไวรัส (Virus)
#*โดเมนอื่นๆ อาณาจักรอื่นๆ หรือไม่มีการระบุ
# ชื่อสามัญไทย ชื่อสามัญอังกฤษ ชื่อวิทยาศาสตร์ เป็นชื่อที่เราใช้เรียกขานสิ่งมีชีวิตกันทั่ว ๆ ไป จะใส่ลงตรงนี้ แต่ถ้าสิ่งมีชีวิตชนิดนั้น ๆ ไม่มีชื่อสามัญที่เป็นที่ยอมรับ ผู้เขียนบทความก็สามารถใช้ชื่อวิทยาศาสตร์แทนได้
# ภาพของสิ่งมีชีวิต อาจเป็นภาพถ่าย หรือภาพวาด เพื่อบ่งบอกลักษณะทางกายภาพ
# คำบรรยาย อาจจะอธิบายรายละเอียดภาพ แหล่งที่มา ชื่อผู้ถ่าย หรืออื่นๆ
#การจำแนกชั้นทางวิทยาศาสตร์ แสดงการจัดสายวิวัฒนาการของสิ่งมีชีวิต ซึ่งจะสัมพันธ์กับลักษณะของสิ่งมีชีวิตนั้น ๆ  ซึ่งประกอบด้วยชื่อชั้นการจำแนกต่างๆเช่น โดเมน อาณาจักร ไฟลัม ส่วน ชั้น ตระกูล วงศ์ สกุล สปีชีส์(ชนิด) ชนิดย่อย พันธุ์ เป็นต้น 
# ข้อมูลทั่วไป 
#* ชื่อทวินาม หรือ ชื่อไตรนาม (หรือชื่อวิทยาศาสตร์) คือชื่อที่ให้แก่สิ่งมีชีวิตแต่ละสปีชีส์ เพื่อให้เข้าใจได้โดยทั่วกัน ถ้ามีสองส่วนเรียกชื่อทวินาม และถ้ามีสามส่วนก็เรียกชื่อไตรนาม  และชื่อย่อนักวิทยาศาสตร์ เป็นชื่อย่อของนักวิทยาศาสตร์ผู้ตีพิมพ์ชื่อวิทยาศาสตร์นั้นเป็นครั้งแรก มักใส่ไว้ท้ายชื่อวิทยาศาสตร์ เมื่อกล่าวถึงเป็นครั้งแรกในงานตีพิมพ์ต่าง ๆ โดยมีกฎเกณฑ์บางประการดังนี้
#** ใส่ชื่อสกุลเต็ม เมื่อใช้กับสัตว์ (มักใส่ปีที่ตีพิมพ์ด้วย) เช่น Panthera leo Linnaeus, 1758 ซึ่งเป็นชื่อของสิงโต
#** ใส่ชื่อสกุลย่อ เมื่อใช้กับพืช และเห็ดรา เช่น Cocos nucifera L. ซึ่งเป็นชื่อของมะพร้าว
#* สถานะการอนุรักษ์ จะแสดงไว้เฉพาะสิ่งมีชีวิตบางสปีชีส์ โดยเฉพาะในอาณาจักรสัตว์ ที่มีสถานการณ์การดำรงเผ่าพันธุ์ใกล้สูญพันธุ์ (โดยส่วนมากในวิกิพีเดียไทยจะไม่เขียนไว้)
# การกระจายและถิ่นอาศัย บางสปีชีส์ ซึ่งมีข้อมูลสำรวจเรื่องถิ่นที่อยู่ จะมีการทำแผนที่แสดงเขตถิ่นที่อยู่กำกับ
# นอกเหนือจากนี้ อาจมีข้อมูลอื่น ๆ เช่นชื่อพ้อง (synonym) ฯลฯ 

**ดูเพิ่ม**
 การจำแนกชั้นทางวิทยาศาสตร์- วิกิพีเดีย:การใช้ตารางจำแนกพันธุ์
กวิกิพีเดีย:การอ่านตารางจำแนกพันธุ์
ซิเนแม็กซ์

ซิเนแม็กซ์ เอเชีย (Cinemax Asia) เป็นช่องรายการจาก HBO Asia ซึ่งฉายภาพยนตร์ที่ฉายจากเอชบีโอ ซิเนแม็กซ์ เอเชีย มีสำนักงานใหญ่อยู่ในประเทศสิงคโปร์ 

**ประวัติ**
ซิเนแม็กซ์ เอเชีย ออกอากาศครั้งแรกเดือนพฤศจิกายน ปี 1996 ซิเนแม็กซ์ เอเชีย นั้นเป็นช่องรายการภาพยนตร์ 24 ชั่วโมงซึ่งนำภาพยนตร์ฉายจากเอชบีโอ ออกอากาศ โดย ซิเนแม็กซ์ นำเสนอภาพยนตร์ที่ไม่มีโฆษณาคั่น โดยช่วง Get Into The MAX Weekend ออกอากาศตั้งแต่วันพฤหัสบดีถึงวันอาทิตย์ในช่วงเวลา Primetime

**Primetime**
 วันพฤหัสบดี คือช่วง ThrillerMAX ออกอากาศเวลายี่สิบนาฬิกา (เวลาประเทศไทย) ซึ่งเป็นช่วงเวลาหนังสยองขวัญ- ActionMAX เป็นช่วงเวลาที่ออกอากาศในวันศุกร์ เวลายี่สิบนาฬิกา (เวลาประเทศไทย) ออกอากาศภาพยนตร์แอ็คชั่น- MAX Superstars ออกอากาศวันเสาร์ เวลายี่สิบนาฬิกา (เวลาประเทศไทย) โดยภาพยนตร์ที่มีดารา Hollywood ชั้นนำ- วันอาทิตย์ ยี่สิบนาฬิกา (เวลาประเทศไทย) ออกอากาศภาพยนตร์ทำเงินและโด่งดัง ในช่วง CINEMAX See It Sunday- ภาพยนตร์ที่ออกอากาศทาง Cinemax ในช่วงเวลา Primetime ออกอากาศเวลา สิบแปดนาฬิกา ยี่สิบนาฬิกา และยี่สิบสองนาฬิกา (เวลาประเทศไทย) ในทุกๆ วัน เพื่อให้ผู้ชมได้รับชมภาพยนตร์ได้ในทุกสองชั่วโมง

**อัตลักษณ์**

**แหล่งข้อมูลอื่น**
 เว็บไซต์ Cinemax Asia date=2006-04-03 
หมวดหมู่:เอชบีโอ
หมวดหมู่:สถานีโทรทัศน์
หมวดหมู่:ทรูวิชั่นส์
สตาร์มูฟวีส์

สตาร์ มูฟวีส์ (Star Movies) เป็นช่องรายการภาพยนตร์เพื่อคนเอเชีย
Star Movies ในประเทศไทยสามารถรับชมผ่านทาง TrueVisions ช่อง 127 ในระบบดิจิตอลในแบบ HD , ช่อง 45 ระบบดิจิตอล (ช่อง 14 อนาล็อก) แต่ถูกแทนที่เป็นช่อง Fox Movies Premium ตั้งแต่วันที่ 1 มกราคม 2555 เป็นต้นมา

**ประวัติ**
Star Movies เป็นช่องรายการภาพยนตร์ทั้งฮอลลีวู้ดและฮ่องกง ออกอากาศครั้งแรกเมื่อปี 1994 

**แหล่งข้อมูลอื่น**
  เว็บไซต์ Star Movies date=2009-12-13 
หมวดหมู่:สถานีโทรทัศน์
หมวดหมู่:ทรูวิชั่นส์
อโยธยา

อโยธยา (เทวนาครี: अयोध्या, อูรดู: ایودھیا) เป็นเมืองเก่าแก่ในประเทศอินเดีย อยู่ในรัฐอุตตรประเทศ ชาวฮินดูเชื่อว่าพระรามเคยครองราชย์ที่เมืองนี้ อโยธยาตั้งอยู่ริมฝั่งแม่น้ำสรยุ ทุกปีในเดือนพฤศจิกายนซึ่งเป็นเดือนประสูติของพระรามและเดือนธันวาคมซึ่งเป็นเดือนที่พระรามอภิเษกกับนางสีดาจะมีชาวฮินดูมาแสวงบุญที่อโยธยา 
ตามความเชื่อของชาวฮินดู อโยธยาเป็นสถานที่ประสูติของพระราม  ในปีพ.ศ. 2535 เกิดเหตุจลาจลขึ้น โดยชาวฮินดูได้บุกเข้าทำลายมัสยิดในเมืองอโยธยา ซึ่งตั้งอยู่บนสถานที่ซึ่งเชื่อกันว่าเป็นสถานที่ประสูติของพระราม

**อ้างอิง**
  บทความของ ร.ต.อ.นิติภูมิ นวรัตน์ 27 สิงหาคม 2546-  1992: Mob rips apart mosque in Ayodhya บีบีซี -  Ayodhya date=2007-03-09  TravelMast.com - ศรีสุรางค์ พูลทรัพย์. อโยธยา ใน สารานุกรมประวัติศาสตร์สากลสมัยใหม่: เอเชีย เล่ม 1 อักษร A-B ฉบับราชบัณฑิตยสถาน. กทม.ราชบัณฑิตยสถาน. 2539. หน้า 514 – 418

**แหล่งข้อมูลอื่น**
หมวดหมู่:เมืองในรัฐอุตตรประเทศ
หมวดหมู่:อโยธยา
หมวดหมู่:นครศักดิ์สิทธิ์
มีเดียวิกิ:Cantcreateaccounttext

การสร้างบัญชีผู้ใช้ใหม่จากหมายเลขไอพีนี้ ($1) ไม่สามารถทำได้ ซึ่งอาจมีสาเหตุจากการก่อกวนโดยผู้ใช้ในสถานศึกษาเดียวกัน หรือจากผู้ให้บริการอินเทอร์เน็ต (ไอเอสพี) แห่งเดียวกัน
มีเดียวิกิ:Filewasdeleted

ไฟล์ชื่อนี้ถูกอัปโหลดขึ้นมาก่อนหน้านี้และได้ถูกลบไปแล้ว คุณควรตรวจสอบ $1 ก่อนที่จะอัปโหลดอีกครั้ง
แฟนพันธุ์แท้ 2007

มีการเปลี่ยนแปลงรูปแบบของรายการครั้งใหญ่ เพื่อให้เกิดความสดใหม่ ตื่นเต้นและสนุกสนานมากยิ่งขึ้น แต่ยังคงเต็มไปด้วยสาระและความรู้ในแต่ละเรื่องเช่นเดิม ออกอากาศตั้งแต่วันที่ 2 มีนาคม 2550 จนถึงวันที่ 25 มกราคม 2551 มีการสลับเปลี่ยนพิธีกรในทุกเทป และเพิ่มของรางวัลสำหรับแฟนพันธุ์แท้แห่งปีเป็น 4,000,000 บาท
ซึ่งในปี 2007 นี้ มีแฟนพันธุ์แท้ทั้งหมด 24 เรื่อง เป็นเรื่องใหม่ 12 เรื่อง เรื่องเก่าที่นำมาจัดแข่งขันใหม่ 12 เรื่อง มีสุดยอดแฟนพันธุ์แท้ทั้งหมด 27 คน ตอบคำถามสุดยอดแฟนพันธุ์แท้ถูก  25 คน ตอบผิด 3 คน (โดยมี 1 คนที่กลับมาแข่งขันอีกครั้งแล้วตอบคำถามสุดยอดแฟนพันธุ์แท้ถูก) และในปีนี้มีสุดยอดแฟนพันธุ์แท้ที่เข้าร่วมชิงชัยสุดยอดแฟนพันธุ์แท้แห่งปี 2007 รวมทั้งสิ้น 24 คน และสุดยอดแฟนพันธุ์แท้แห่งปี 2007 มี 2 คน ก็คือ นิภาวรรณ ผดุงรส สุดยอดแฟนพันธุ์แท้สิ่งมหัศจรรย์ของโลก และ ปฏิภาค มีสมบูรณ์พูนสุข สุดยอดแฟนพันธุ์แท้โลกศิลปะ

**พิธีกร**
แฟนพันธุ์แท้ปี 2007 เป็นปีเดียวที่มีพิธีกรหลายคนซึ่งเคยเป็นสุดยอดแฟนพันธุ์แท้ มาเป็นพิธีกรสลับกันไปมาในแต่ละสัปดาห์ และเป็นแฟนพันธุ์แท้ปีสุดท้ายที่ปัญญา นิรันดร์กุล เป็นพิธีกรซึ่งได้เป็นพิธีกรในแฟนพันธุ์แท้ในปีนี้เพียงแค่ 2 เทปเท่านั้น - แทนคุณ จิตต์อิสระ (สุดยอดแฟนพันธุ์แท้ ความสัมพันธ์ไทย-จีน ปี2005)- เอก ฮิมสกุล (สุดยอดแฟนพันธุ์แท้ ฟุตบอลโลก 2 สมัย ปี 2002/2006,สุดยอดแฟนพันธุ์แท้ ฟุตบอลยูโร ปี 2004,สุดยอดแฟนพันธุ์แท้แห่งปี 2006)- ศิริลักษณ์ คิดชอบ (ผู้ช่วยพิธีกร)

**อดีต**
 ปัญญา นิรันดร์กุล

**รายชื่อสุดยอดแฟนพันธุ์แท้ปี 2007**

**ผลคะแนนแฟนพันธุ์แท้แห่งปี 2007**

**รอบคัดเลือก**

**รอบชิงชนะเลิศ**

**อ้างอิง**
2007
น้ำมันหล่อลื่นเครื่องยนต์

น้ำมันหล่อลื่นเครื่องยนต์ (motor oil, engine oil) หรือเรียกกันโดยทั่วไปว่า น้ำมันหล่อลื่น หรือ น้ำมันเครื่อง ประกอบไปด้วย 2 ส่วนที่สำคัญคือ น้ำมันพื้นฐาน และสารเพิ่มคุณภาพ น้ำมันเครื่องมีหน้าที่ลดแรงเสียดทานของวัตถุชิ้นที่เสียดสีกัน ระบายความร้อนของเครื่องยนต์ เคลือบช่องว่างระหว่างผิวสัมผัส ทำความสะอาดเขม่าและเศษโลหะภายในเครื่องยนต์ ป้องกันการกัดกร่อนจากสนิมและกรดต่างๆ และป้องกันกำลังอัดของเครื่องยนต์รั่วไหล เป็นต้น

**การผลิต**
แหล่งที่มาของน้ำมันพื้นฐานที่ใช้ทำมันเครื่องมี 3 แหล่งคือ
# น้ำมันที่สกัดจากพืช
# น้ำมันที่สกัดจากน้ำมันดิบ
# น้ำมันสังเคราะห์ น้ำมันชนิดนี้จะให้คุณภาพของน้ำมันเครื่องที่ดีที่สุด
# น้ำมันหล่อลื่น
Lube Oil , Lubricating Oil
ผลิตภัณฑ์ ที่ได้จากการกลั่น น้ำมันดิบ มีช่วงจุดเดือดระหว่าง 380-500 องศาเซลเซียส และเติมสารเพิ่มคุณภาพต่างๆ ในปริมาณเล็กน้อยเพื่อปรับปรุงสมบัติให้เหมาะสมสำหรับใช้งานหล่อลื่นแต่ละอย่าง เช่น ความหนืดโดยเยื่อบางๆ หรือเนื้อครีม ของน้ำมันหล่อลื่นจะเคลือบอยู่ระหว่างผิวของชิ้นส่วน 2 อย่าง ซึ่งส่วนใหญ่เป็นชิ้นส่วนโลหะที่มีการเคลื่อนไหวผ่านไปมา ทำหน้าที่ป้องกันการเสียดสีกันโดยตรง ขณะเดียวกันจะช่วยทำความสะอาด และระบายความร้อน โดยช่วยระบายความร้อนจากเครื่องยนต์ได้ถึง 30 เปอร์เซ็นต์ แอดดิทีฟอื่นๆ ที่มักผสมลงไปด้วย ได้แก่ สารป้องกันสนิม และการกัดกร่อน

**มาตรฐานน้ำมันเครื่อง**
# มาตรฐานของสมาคมวิศวกรรมยานยนต์ (Society of Automotive Engineer : SAE) ใช้ระบุความหนืด (ความข้นใส) ของน้ำมันเครื่อง ค่ายิ่งมากก็ยิ่งมีความหนืดมาก โดยแบ่งน้ำมันเครื่องออกเป็น 2 ประเภทใหญ่ๆ
#* เกรดเดียว (monograde) คือน้ำมันเครื่องที่มีค่าความหนืดค่าเดียว เช่น SAE 40 หมายความว่า ณ อุณหภูมิ 100 องศาเซลเซียส น้ำมันจะมีค่าความหนืดอยู่ที่ เบอร์ 40
#* เกรดรวม (multigrade) คือน้ำมันเครื่องที่มีค่าความหนืด 2 ค่า เช่น SAE 20W-50 หมายความว่า ในอุณหภูมิ -25 องศาเซลเซียส น้ำมันจะมีค่าความหนืดอยู่ที่ เบอร์ 20 แต่เมื่ออุณหภูมิสูงถึง 100 องศาเซลเซียส จะเปลี่ยนค่าความหนืดเป็น เบอร์ 50
#* อักษร "W" ใช้เป็นตัวบ่งบอกว่าค่าความหนืดนี้เป็นเกรดฤดูหนาว (วัดที่ -25 องศาเซลเซียส) หากไม่มีจะเป็นเกรดฤดูร้อน (วัดที่ 100 องศาเซลเซียส)
# มาตรฐานของสถาบันปิโตรเลียมอเมริกัน (The American Petroleum Institute : API) ใช้ระบุประเภทของเครื่องยนต์ และสมรรถนะในการปกป้องชิ้นส่วนของเครื่องยนต์ สำหรับเครื่องยนต์เบนซินใช้อักษร "S" (spark ignition) เช่น SA SC SD SE SF SG SH SI SJ SL SM SN ส่วนเครื่องยนต์ดีเซลใช้อักษร "C" (compress ignition) เช่น CD CB ... CF4 บางครั้งเราอาจเห็นทั้ง "S" และ "C" มาด้วยกัน เช่น SG/CH4 หมายถึง น้ำมันเครื่องนี้เหมาะสำหรับการใช้กับเครื่องยนต์เบนซิน แต่ก็สามารถใช้กับเครื่องยนต์ดีเซลได้ในระยะสั้น หรือ CH4/SG ก็จะกลับกันกับกรณีข้างต้นคือเหมาะสำหรับการใช้กับเครื่องยนต์ดีเซล 
แต่ก็สามารถใช้กับเครื่องยนต์เบนซินได้ในระยะสั้น

**อ้างอิง**
 http://www.nice.ac.th/data/knowledge1.ppt date=2007-09-29 
หมวดหมู่:น้ำมัน
หมวดหมู่:เครื่องยนต์
นาฬิกาวันสิ้นโลก

ภาพนาฬิกาวันสิ้นโลกใน พ.ศ. 2568 อยู่ที่ "89 วินาทีก่อนเที่ยงคืน"
นาฬิกาวันสิ้นโลก (Doomsday Clock) เป็นหน้าปัดนาฬิกาเชิงสัญลักษณ์ โดยเป็นการเปรียบการนับถอยหลังมหันตภัยทั่วโลกที่อาจเกิด (เช่น สงครามนิวเคลียร์หรือการเปลี่ยนแปลงสภาพภูมิอากาศ) ก่อตั้งขึ้นเมื่อ พ.ศ. 2490 โดยสมาชิกคณะกรรมการวิทยาศาสตร์และความมั่นคงของ จดหมายข่าวนักวิทยาศาสตร์นิวเคลียร์ (Bulletin of the Atomic Scientists) ซึ่งได้รับคำแนะนำจากคณะกรรรมการปกครองและคณะกรรมการผู้สนับสนุน ซึ่งมีผู้ได้รับรางวัลโนเบล 18 คน ยิ่งตั้งนาฬิกาเข้าใกล้เที่ยงคืนมากเท่าใด นักวิทยาศาสตร์ก็เชื่อว่าโลกใกล้ภัยพิบัติทั่วโลกมากขึ้นเท่านั้น
เดิมนาฬิกานี้ซึ่งแขวนบนกำแพงในสำนักงานของจดหมายข่าวฯ ในมหาวิทยาลัยชิคาโก เป็นตัวแทนของภัยคุกคามสงครามนิวเคลียร์ทั่วโลก ทว่า หลัง พ.ศ. 2550 ยังสะท้อนการเปลี่ยนแปลงสภาพภูมิอากาศ และพัฒนาการใหม่ในวิทยาศาสตร์และเทคโนโลยีชีวิตซึ่งอาจก่อภัยต่อมนุษยชาติอย่างไม่อาจกู้คืนได้ ค่าที่ประกาศอย่างเป็นทางการล่าสุด คือ 100 วินาที หรือ 1 นาที 40 วินาทีก่อนเที่ยงคืน (23:58:20 น.) เมื่อเดือนมกราคม พ.ศ. 2563 เนื่องจาก "ความล้มเหลวของผู้นำโลกในการรับมือกับภัยคุกคามที่น่าจะเกิดขึ้นจากสงครามนิวเคลียร์ เช่นการสิ้นสุดของสนธิสัญญาระหว่างกองกำลังนิวเคลียร์ระดับกลาง (INF) ระหว่างสหรัฐฯและรัสเซียรวมถึงความตึงเครียดที่เพิ่มขึ้นระหว่างสหรัฐฯและอิหร่านและต่อเนื่อง รวมถึงการไม่สามารถต่อสู้กับการเปลี่ยนแปลงสภาพภูมิอากาศ" และถือเป็นครั้งแรกที่ทางนักวิทยาศาสตร์เรียกเวลาเป็นวินาที

**ประวัติ**

**การก่อตั้ง**
ในปี พ.ศ. 2490 เป็นจุดเริ่มต้นของสงครามเย็น ระหว่างสหรัฐอเมริกาและสหภาพโซเวียต ได้มีการกำหนดเวลาของนาฬิกาวันสิ้นโลกไว้ที่ 7 นาทีก่อนเที่ยงคืน และได้มีการปรับเลื่อนเวลาให้เร็วขึ้นหรือช้าลงตามสถานการณ์ของโลก และการทำนายเกี่ยวกับสงครามนิวเคลียร์ที่อาจเป็นไปได้ การกำหนดเวลาของนาฬิกาวันสิ้นโลกถือเป็นการตัดสินใจเพียงผู้เดียวของประธาน คณะกรรมการจดหมายข่าวนักวิทยาศาสตร์นิวเคลียร์ อันเป็นการสะท้อนให้เห็นกิจกรรมของโลก  การเปลี่ยนแปลงเวลาของนาฬิกาวันสิ้นโลกมิได้เกิดขึ้นในทันทีหลังจากที่เกิดเหตุการณ์สำคัญขึ้น โดยนาฬิกาวันสิ้นโลกเคยอยู่ใกล้เที่ยงคืนที่สุด อยู่ที่ 2 นาทีก่อนเที่ยงคืน ในปี 2496 และในเดือนมกราคม 2561 มีการตั้งนาฬิกาที่ 2 นาทีก่อนเที่ยงคืนอีกครั้ง

**การเปลี่ยนแปลงเวลา**
กราฟแสดงจำนวนการเปลี่ยนแปลงของนาฬิกาวันสิ้นโลก
นับตั้งแต่ได้มีการก่อตั้งนาฬิกาสิ้นโลกเป็นต้นมา ได้มีการเปลี่ยนแปลงเวลาของนาฬิกาทั้งหมด 20 ครั้ง นับตั้งแต่ 7 นาทีก่อนเที่ยงคืน ในปี พ.ศ. 2490

**อ้างอิง**

**แหล่งข้อมูลอื่น**
  นาฬิกาวันสิ้นโลก date=2020-04-03  -  การเปลี่ยนแปลงเวลาของนาฬิกาวันสิ้นโลก date=2013-05-31  -  Bulletin of the Atomic Scientists date=2009-08-05  
หมวดหมู่:นาฬิกา
หมวดหมู่:ระบบวัดในการเตือนภัย
หมวดหมู่:อวสานวิทยา
หมวดหมู่:สงครามนิวเคลียร์
ทฤษฎีสตริง

ไฟล์:Point&string.png|right|thumb|300px|อันตรกิริยาในโลกอนุภาคย่อยของอะตอม : world line of pointlike particles in the Standard Model or a world sheet swept up by closed strings in string theory
ทฤษฎีสตริง เป็นแบบจำลองทางคณิตศาสตร์ สำหรับฟิสิกส์เชิงทฤษฎี ที่มี บล็อกโครงสร้าง (building blocks) เป็นวัตถุขยายมิติเดียว (สตริง) แทนที่จะเป็นจุดศูนย์มิติ (อนุภาค) ซึ่งเป็นพื้นฐานของแบบจำลองมาตรฐานของฟิสิกส์อนุภาค นักทฤษฎีสตริงนั้นพยายามที่จะปรับแบบจำลองมาตรฐาน โดยการยกเลิกสมมติฐานในกลศาสตร์ควอนตัม ที่ว่าอนุภาคนั้นเป็นเหมือนจุด ในการยกเลิกสมมุติฐานดังกล่าว และแทนที่อนุภาคคล้ายจุดด้วยสตริงหรือสาย ทำให้มีความหวังว่าทฤษฎีสตริงจะพัฒนาไปสู่ทฤษฎีสนามโน้มถ่วงควอนตัมที่เข้าใจได้ง่าย นอกจากนี้ทฤษฎีสตริงยังปรากฏว่าสามารถที่จะ "รวม" แรงธรรมชาติที่รู้จักทั้งหมด (แรงโน้มถ่วง, แรงแม่เหล็กไฟฟ้า, แรงอันตรกิริยาแบบอ่อน และแรงอันตรกิริยาแบบเข้ม) โดยการบรรยายด้วยชุดสมการเดียวกัน
ทฤษฎีสตริงถือเป็นทฤษฎีที่อาจเป็นทฤษฎีโน้มถ่วงเชิงควอนตัมที่ถูกต้อง แต่ยังมีทฤษฎีอื่น ๆ ที่ถือว่าเป็นคู่แข่ง เช่น ความโน้มถ่วงเชิงควอนตัมแบบลูป (Loop Quantum Gravity: LQG หรือ Quantum General Relativity; QGR), ไดนามิกส์แบบคอสชวลของสามเหลี่ยม (Causual Dynamics Triangulation: CDT), ซูเปอร์กราวิตี (Supergravity) เป็นต้น

**สูตรการหาค่าประมาณ**
ในการหาทฤษฎีนี้ค่อนข้างยาก แต่มีการประมาณว่า จะต้องมีการใช้รูปสี่เหลี่ยมรอบไว้
ไฟล์:Point&string.png|right|thumb|300px|อันตรกิริยาในโลกอนุภาคย่อยของอะตอม : world line of pointlike particles in the Standard Model or a world sheet swept up by closed strings in string theory
สูตรทฤษฎีสตริง- คือ พื้นที่สี่เหลี่ยม- คือ ผลบวกความยาวคู่ขนาน
เป็นค่าประมาณที่ได้รับการยอมรับ

**อ้างอิง**
 Becker, Katrin, Becker, Melanie, and John H. Schwarz (2007) String Theory and M-Theory: A Modern Introduction . Cambridge University Press. ISBN 0-521-86069-5- Binétruy, Pierre (2007) Supersymmetry: Theory, Experiment, and Cosmology. Oxford University Press. ISBN 978-0-19-850954-7.
หมวดหมู่:เรขาคณิตหลายมิติ
หมวดหมู่:จักรวาลวิทยาเชิงกายภาพ
หมวดหมู่:ฟิสิกส์ทฤษฎี

หมวดหมู่:ฟิสิกส์อนุภาค
หมวดหมู่:หลักการสำคัญของฟิสิกส์
หมวดหมู่:มิติ
ปราสาทคาร์ดิฟฟ์

ลานด้านหน้าปราสาท
ปราสาทคาร์ดิฟฟ์ (Cardiff Castle) ตั้งอยู่ในแคว้นเวลส์ สร้างขึ้นโดยชาวนอร์มันเมื่อปี ค.ศ. 1091 ในบริเวณป้อมปราการของโรมันซึ่งยังปรากฏซากปรักหักพังให้เห็นอยู่จนปัจจุบันนี้
ในคริสต์ศตวรรษที่ 19 เอิร์ลแห่งบูทได้ว่าจ้างสถาปนิกชื่อว่าวิลเลียม เบอร์กส์ ให้ออกแบบปราสาทเพื่อปรับปรุงโดยเลียนแบบปราสาทในยุคกลาง โดยหวังให้เป็นที่พักอาศัยแบบในเทพนิยาย ต่อมาตระกูลบูทยกปราสาทให้เป็นสมบัติของเมืองคาร์ดิฟฟ์ ปัจจุบันเป็นสถานที่ท่องเที่ยวที่เป็นที่นิยม และเป็นที่ตั้งของพิพิธภัณฑ์เกี่ยวกับปราสาทหลังเก่าและการปรับปรุงปราสาทสมัยวิคตอเรียน
หมวดหมู่:ปราสาทในสหราชอาณาจักร
หมวดหมู่:ปราสาทในเวลส์
เอทีแอนด์ทีโมบิลิตี

เอทีแอนด์ทีโมบิลิตี (AT&T Mobility) เป็นผู้ให้บริการเครือข่ายโทรศัพท์มือถือที่ใหญ่ที่สุดในสหรัฐอเมริกา มีผู้ใช้บริการประมาณ 59 ล้านราย (ณ ปี 2549) สำนักงานใหญ่ตั้งอยู่ที่เมืองแอตแลนตา รัฐจอร์เจีย บริษัทก่อตั้งในปีพ.ศ. 2544 โดยการรวมตัวกันของเอสบีซี(ซึ่งต่อมากลายเป็นเอทีแอนด์ที) และเบลล์เซาท์(ซึ่งต่อมาบริษัทกลายเป็นส่วนหนึ่งของเอทีแอนด์ทีเช่นกัน) 
ปัจจุบันบริษัทเป็นส่วนหนึ่งของเอทีแอนด์ที ซึ่งให้บริการทั้งโทรศัพท์พื้นฐาน, อินเทอร์เน็ตความเร็วสูง และโทรทัศน์ผ่านดาวเทียม  ชื่อเดิมของบริษัทคือซิงกิวลาร์ไวร์เลสส์ ได้มีการเปลี่ยนชื่อในวันที่ 15 มกราคม พ.ศ. 2550  โดยบริษัทจะใช้ชื่อทั้งสองควบคู่กันไปเป็นระยะเวลาประมาณ 2-3 เดือน

**แหล่งข้อมูลอื่น**
  เว็บไซต์เอทีแอนด์ทีไวร์เลสส์อย่างเป็นทางการ date=2007-08-15 
หมวดหมู่:ผู้ให้บริการโทรศัพท์มือถือในสหรัฐอเมริกา
หมวดหมู่:บริษัทของสหรัฐ
หมวดหมู่:บริษัทที่ก่อตั้งในปี พ.ศ. 2544
แม่แบบ:เหตุการณ์ปัจจุบัน/2550 มกราคม 19

* ดนัย อุดมโชค พ่ายให้กับ โนวัค ยอโควิช ดาวรุ่งชาวเซิร์บและมือวางอันดับ 14 ของรายการ 1-3 เซต ตกรอบ 3 เทนนิสออสเตรเลียนโอเพน  (สยามกีฬา)
}
นิชิ คันอิจิ

นิชิ คันอิจิ (Nishi Kanichi) เป็นหนึ่งในตัวละครสำคัญจากเรื่อง "โจ สิงห์สังเวียน" เป็นเพื่อนสนิทคนสำคัญของยาบุกิ โจ ที่ร่วมเคียงบ่าเคียงไหล่กันมาตั้งแต่สมัยอยู่ค่ายกักกัน จนกระทั่งตกกระไดพลอยโจนมาอยู่ค่ายทันเกะยิมกับโจ และกลายเป็นนักมวยไปโดยปริยาย ชื่อในการชกของเขาคือ "แมมมอธ นิชิ"
ในช่วงแรกของการเข้าสู่มวยอาชีพของเขานั้น นิชิแพ้ติดต่อกันถึง 3 นัด จนเกือบจะเลิกชกมวย แต่หลังจากนั้นก็ชนะติดต่อกันมาเรื่อยๆ จนกลายเป็นนักชกที่มีฝีมือคนนึง แต่เนื่องจากมีอาการบาดเจ็บที่มือ ก็ทำให้ต้องเลิกชกมวย แต่ก็ยังทำงานอยู่ที่ทันเกะยิม ในฐานะพี่เลี้ยง และคนที่เข้าใจโจมากที่สุดอีกคนหนึ่ง
นิชิ เป็นคนที่มีลักษณะค่อนข้าง แข็งนอกอ่อนใน คือเป็นคนรูปร่างสูงใหญ่แข็งแรง (แม้ว่าบางทีอาจจะโดนโจต่อยจนร่วงไปบ้างก็ตาม) มีฝีมือการชกที่ทรงพลัง แต่เรามักจะเห็นนิชิร้องไห้บ่อยมาก และเรามักจะเห็นเขาบ่นเรื่องอยากจะเลิกชกมวยอยู่บ่อยครั้ง แต่เรื่องที่ทำให้เขาหนักใจมากที่สุด ก็คงเป็นเรื่องที่แอบชอบโนริโกะอยู่ แต่เธอกลับมีใจให้กับโจ แต่สุดท้ายนิชิและโนริโกะก็ได้แต่งงานกัน
อาชีพหลักของนิชิคือ ทำงานอยู่ที่ร้านขายของที่ครอบครัวของโนริโกะดำเนินกิจการอยู่ พอหลังจากเลิกชกมวยแล้วก็มาทำงานที่นี่เต็มตัว และก็ยังมาช่วยทำงานที่ทันเกะยิมอยู่เป็นประจำ สถิติของแมมมอธ นิชิ ก่อนเลิกชกมวยคือ ชนะ 10 แพ้ 3 ชนะน็อก 10 ครั้งด้วยกัน
ในโจสิงห์สังเวียนฉบับเก่า กับฉบับรีเมก นิชิจะมีหน้าตาที่แตกต่างกัน โดยฉบับเก่านิชิหน้าตาจะเหมือนกับลิง แต่ในฉบับรีเมกหน้าตาจะดูเป็นผู้เป็นคนมากกว่า
หมวดหมู่:ตัวละครการ์ตูนญี่ปุ่น
เออาร์-10

เออาร์-10
เออาร์-10 (italic=yes) เป็นปืนรุ่นแรกๆ ก่อนที่จะพัฒนามาเป็นปืนเอ็ม16 ออกแบบโดยยูจีน สโตเนอร์ (Eugene Stoner)
แห่งบริษัทแฟร์ไชลด์ แอร์คราฟท์ ประเทศสหรัฐอเมริกา
ประสบปัญหาลำกล้องแตกเมื่อยิงต่อเนื่องเวลานาน
ขนาดกระสุน 7.62 × 51 มิลลิเมตร NATO (.308 Win cal.) ทำงานด้วยระบบแก๊ส
น้ำหนัก 3.29-4.05 กิโลกรัม
ความเร็วกระสุน 820 เมตร/วินาที
ระยะหวังผล 630 เมตร (700 หลา)
เป็นปืนที่ออกแบบก้าวล้ำยุค (ขณะนั้น ปีค.ศ.1956) 
ส่วนประกอบ มีเหล็ก อะลูมิเนียม และพลาสติก
ประเทศที่นำปืนเออาร์-10 ประจำการได้แก่ กัวเตมาลา,ซูดาน,โปรตุเกส,อิตาลี,คิวบา,และสหภาพพม่า
หมวดหมู่:ปืนเล็กยาว
วิตามินเค

วิตามิน K1 (phylloquinone). 
วิตามิน K2 (menaquinone)
วิตามินเค เป็นวิตามินในกลุ่มที่ละลายได้ดีในไขมัน รูปแบบที่พบในธรรมชาติ มี 2 รูปแบบ ได้แก่ วิตามินเค I (Vitamin K I) หรือ ฟิลโลควิโนน (phylloquinone) เป็นรูปแบบที่พบในพืชและสัตว์ และ วิตามินเค II (Vitamin K II) หรือ เมนาควิโนน (menaquinone) เป็นรูปแบบที่พบในเนื้อเยื่อตับ และยังสามารถสร้างได้โดยแบคทีเรียที่อาศัยอยู่ในร่างกาย สำหรับวิตามินเค III (Vitamin K III) หรือ เมนาไดโอน (menadione) นั้น เป็นโมเลกุลที่สังเคราะห์ขึ้น ซึ่งจะถูกเปลี่ยนเป็น เมนาควิโนน โดยตับ

**หน้าที่**
วิตามินเค มีความสำคัญต่อการแข็งตัวของเลือด
ร่างกายใช้วิตามินเคในกระบวนการเติมหมู่คาร์บอกซิลหลังการแปลรหัสอาร์เอ็นเอเป็นโปรตีน (posttranslational carboxylation) ของกรดกลูตามิก (glutamic acid) ซึ่งจำเป็นต่อการจับกับแคลเซียมของโปรตีนที่มีหมู่คาร์บอกซิลในตำแหน่งแกมมา (γ-carboxylated proteins) เช่น โปรธรอมบิน หรือ แฟคเตอร์ II (prothrombin or factor II) , แฟคเตอร์ VII, IX และ X (factors VII, IX and X) , โปรตีนซี (protein C) , โปรตีนเอส (protein S) และโปรตีนอื่นๆที่เป็นองค์ประกอบของกระดูก
ยาในกลุ่มวอร์ฟาริน (Warfarin) จะขัดขวางกระบวนการนี้ ทำให้วิตามินเคไม่สามารถเปลี่ยนไปเป็นไฮโดรควิโนน (hydroquinone) ซึ่งเป็นรูปแบบที่ออกฤทธิ์ได้

**แหล่งที่พบ**
วิตามินเคพบมากในอาหารประเภทผักใบเขียว นอกจากนี้ยังพบในเนื้อสัตว์ นม เนย น้ำมันมะกอก น้ำมันถั่วเหลือง กาแฟ และแพร์
ปริมาณที่ร่างกายต้องการ คือ 100 ไมโครกรัมต่อวัน

**ภาวะขาดวิตามินเค**
อาการที่แสดงถึง ภาวะขาดวิตามินเค (Hypovitaminosis K) คือ มีเลือดออกในอวัยวะต่างๆ เช่น ช่องกะโหลกศีรษะ ลำไส้ หรือ ผิวหนัง โดยจะพบมากในช่วงอายุ 1 สัปดาห์แรกของทารกแรกเกิด ทั้งนี้เป็นเพราะทารกมีไขมันสะสมน้อย ตับของทารกยังพัฒนาไม่สมบูรณ์ ลำไส้ยังปราศจากเชื้อแบคทีเรียที่สังเคราะห์วิตามิน ประกอบกับวิตามินเคที่ผ่านมาทางรกและน้ำนมจากมารดานั้นมีปริมาณน้อย
สำหรับภาวะขาดวิตามินเคในผู้ใหญ่นั้น มักเกิดร่วมกับสาเหตุบางอย่าง เช่น โรคเรื้อรังของระบบทางเดินอาหารบางชนิด โรคทางเดินน้ำดีอุดตัน หลังจากการผ่าตัดลำไส้เล็ก หรือได้รับยาปฏิชีวนะที่มีฤทธิ์ครอบคลุมเชื้อกว้าง
การวินิจฉัยทำได้โดยการตรวจ เวลาโปรธรอมบิน (prothrombin time ; PT) ซึ่งผู้ที่มีภาวะขาดวิตามินเคจะใช้เวลานานกว่าปกติ หรือตรวจปริมาณวิตามินเคโดยตรงด้วยวิธี HPLC
การรักษาทำได้โดยให้วิตามินเคในรูปยาฉีด 10 มิลลิกรัมครั้งเดียว ในผู้ป่วยที่โรคเรื้อรังอื่นอาจเสริมด้วยวิตามินเคในรูปยากิน 1-2 มิลลิกรัมต่อวัน หรือ ในรูปยาฉีด 1-2 มิลลิกรัมต่อสัปดาห์

**ภาวะวิตามินเคเป็นพิษ**
ภาวะวิตามินเคเป็นพิษ (Hypervitaminosis K) คือ การได้รับวิตามินเคมากเกินไป สามารถทำให้เกิดภาวะเม็ดเลือดแดงแตก และภาวะบิลิรูบินในเลือดต่ำในทารกได้
หมวดหมู่:วิตามิน
ดีกรีของพหุนาม

ดีกรีของพหุนาม (Degree of a polynomial) คือ ผลบวกของเลขชี้กำลังของตัวแปร ยกตัวอย่างเช่น พหุนาม  ประกอบไปด้วยทั้งสิ้น 3 พจน์  (สังเกตว่าพหุนามนี้สามารถเขียนให้อยู่ในรูป  ได้เช่นกัน)  พจน์แรกมีดีกรีเท่ากับ 5 ซึ่งเป็นผลรวมของ 2 และ 3  พจน์ที่สองมีดีกรีเท่ากับ 1 และพจน์สุดท้ายมีดีกรีเท่ากับ 0  ดังนั้น พหุนามดังกล่าวมีดีกรีเท่ากับ 5 ซึ่งเป็นดีกรีสูงสุดของพจน์ใด ๆ ในพหุนามนั้น
สำหรับพหุนามที่ไม่ได้อยู่ในรูปผลสำเร็จ เช่น  ให้แปลงพหุนามดังกล่าวให้อยู่ในรูปของผลบวกหรือผลต่างของพจน์ต่าง ๆ โดยการคูณตัวประกอบทั้งหมด รวมพจน์ที่เหมือนกัน จากนั้นค่อยพิจารณาหาดีกรี  สำหรับตัวอย่างข้างต้น เนื่องจาก   ดีกรีของพหุนามดังกล่าวจึงมีค่าเท่ากับ 3
หมวดหมู่:พหุนาม
ตัวชี้วัดการปฏิบัติงาน

ดัชนีชี้วัดความสำเร็จ (key performance indicator: KPI) คือ เป็นตัวย่อมาจากคำว่า Key Performance Indicator ซึ่งก็แปลได้ว่า “ดัชนีชี้วัดความสำเร็จ” เป็นตัววัดคุณค่าที่ประเมินผลออกมาเป็นตัวเลข/จำนวน/ปริมาณได้ชัดเจนและแสดงให้เห็นว่าบริษัทหรือพนักงานนั้นมีศักยภาพเพียงไร หรือประสบความสำเร็จตามวัตถุประสงค์ที่วางไว้หรือไม่

**ขั้นตอนในการวัดความสำเร็จของการดำเนินงาน**
# กำหนดวัตถุประสงค์ของการดำเนินงานให้ชัดเจน ว่างานนี้กระทำเพื่ออะไร
# กำหนดเป้าหมายในการดำเนินงานที่ชัดเจน เป้าหมายควรระบุเป็นตัวเลข
# กำหนดตัวชี้วัดความสำเร็จตามวัตถุประสงค์และเป้าหมายที่กำหนดไว้
หมวดหมู่:การจัดการ
หมวดหมู่:ธุรกิจอัจฉริยะ
วิกิพีเดีย:วันนี้ในอดีต/29 กุมภาพันธ์

29 กุมภาพันธ์: อธิกวาร (ปฏิทินเกรโกเรียน)- พ.ศ. 2263 (ค.ศ. 1720) – สมเด็จพระราชินีนาถอูลริกาแห่งสวีเดน สละราชสมบัติให้พระสวามี ซึ่งเฉลิมพระนามว่า พระเจ้าเฟรเดอริกที่ 1 หลังไม่สามารถสถาปนารัฏฐาธิปัตย์ร่วม- พ.ศ. 2295 (ค.ศ. 1752) – อลองพญาสถาปนาราชวงศ์คองบอง- พ.ศ. 2483 (ค.ศ. 1940) – ในงานประกาศผลรางวัลออสการ์ ครั้งที่ 12 แฮตตี แม็กแดเนียล เป็นชาวแอฟริกันอเมริกันคนแรกที่ได้รางวัลออสการ์ ในสาขานักแสดงหญิงสมทบยอดเยี่ยม จากภาพยนตร์เรื่อง วิมานลอย- พ.ศ. 2547 (ค.ศ. 2004) – ฌ็อง-แบร์ทร็อง อาริสตีดถูกบีบให้ลาออกจากตำแหน่งประธานาธิบดีเฮติ หลังประชาชนก่อการกำเริบ- พ.ศ. 2555 (ค.ศ. 2012) – การก่อสร้างโตเกียวสกายทรี (ในภาพ) หอคอยที่สูงที่สุดในโลก เสร็จสมบูรณ์
ดูเพิ่ม: 28 กุมภาพันธ์ – 29 กุมภาพันธ์ – 1 มีนาคม
จดหมายเหตุ – รายชื่อบทความวันนี้ในอดีต
ซี-เอชทีเอ็มแอล

ซี-เอชทีเอ็มแอล (C-HTML: Compact HTML เอชทีเอ็มแอลแบบกระชับ) เป็นส่วนหนึ่งของเอชทีเอ็มแอลที่ใช้งานใน โทรศัพท์เคลื่อนที่ i-mode ของ DoCoMo ซี-เอชทีเอ็มแอลยังเพิ่มหลายความสามารถเพิ่มเติมจากในมาตรฐานเอชทีเอ็มแอล, Shortcut ของหมายเลขโทรศัพท์ที่ติดต่อ และตัวอักขระประจำชาติ อย่าง Shift-JIS (ภาษาญี่ปุ่น) แนวคิดทั้งหมด ถูกนำมาจากครึ่งทางของ HDML/WML
ซี-เอชทีเอ็มแอลถูกพัฒนาขึ้นมาโดย ACCESS และ ผู้ผลิตญี่ปุ่น ใน ค.ศ. 1998 และซี-เอชทีเอ็มแอลคือทางเลือกของ WML และ XHTML Basic มันถูกคิดว่าเหนือกว่า WML โดยผู้คนจำนวนหนึ่งกล่าวว่า ซี-เอชทีเอ็มแอลเข้ากันได้กับเอชทีเอ็มแอล ดังนั้น เว็บไซต์ที่เขียนด้วยซี-เอชทีเอ็มแอลจึงสามารถเข้าชมได้ด้วยเว็บเบราว์เซอร์มาตรฐาน และสร้างด้วยเครื่องมือสร้างเว็บไซต์มาตรฐาน ด้วยการประมวลผลและการทดสอบความถูกต้องที่น้อยที่สุด
นอกจากนี้ซี-เอชทีเอ็มแอลไม่ต้องมี "การ์ด" ที่เป็นโครงสร้างของ WML ซึ่งเป็นส่วนที่ทำให้ช้า
XHTML Basic หวังว่าซี-เอชทีเอ็มแอลในอนาคตอันใกล้จะมีผู้พัฒนาจำนวนมากให้การยอมรับ (XHTML Basic คือ หน่วยงานที่สนับสนุนโดย au/KDDI's EZ ผู้ให้บริการข้อมูลโทรศัพท์ไร้สายในญี่ปุ่น และโอเปอร์เรเตอร์ WAP อื่นๆ จำนวนมากมายทั่วโลก)

**อ้างอิง**
  Compact HTML for Small Information Appliances W3C NOTE 09-Feb-1998
หมวดหมู่:ภาษามาร์กอัป